Langt de fleste andelsboligforeninger har gæld, som typisk er opstået i forbindelse med foreningens køb af ejendommen og større vedligeholdelse/ forbedringsarbejde på ejendommen. Som andelshaver har du en andel i foreningens gæld, som typisk er delt ud på andelsboligens antal kvadratmeter. Forening med 10 andelsboliger – fælleslån på 1.000.000 kr. 5 af andelsboligerne er 40 kvadratmeter. 5 af andelsboligerne er 60 kvadratmeter. Foreningens samlede antal kvadratmeter: 500 kvadratmeter. (Fælleslån delt med samlede antal kvadratmeter) gange størrelse på andelsbolig = Andel af gæld Andel af gæld for andelsbolig på 40 kvadratmeter = 80.000 kr. Andel af gæld for andelsbolig på 60 kvadratmeter = 120.000 kr.